Fit-tarf tal-Imdina, hemm dar li kważi ħadd ma jaf biha. Hija dar antika li nbniet fi żmien it-tieni gwerra dinjija u minn dejjem kelli kurżità nara x'hemm ġo fiha. Hi tinsab fi triq wiegħsa u mwarrba, f'ambjent kwiet. Kulma tisma' xi għasafar ipespsu u r-riħ jonfoħ 'l hawn u 'l hemm. Tkun tista' tara bieb kbir tal-ħadid, li nofsu msaddad u ħafna ġebel imkisser u b'xi pjanti ħerġin minnha. Ħaġa li għoġbitni kienet ir-riħa pjaċevoli ta' natura, dik li s-soltu ssibha f'xi għalqa jew fil-kampanja. Imma li kien hemm idejjaqni kien il-ġebel ippuntat li tista' tweġġa' jekk tmissu, kif ukoll t-taraġ imkisser li jwasslek għall-bieb. Eżatt xħin tidħol tinduna li d-dar hija kbira u fiha xi seba' kmamar. Il-kċina kellha ħafna affarijiet, bħall-kxaxen imkissrin jew imwaqqgħin, forn imsaddad, friġġ antika kważi kważi waħda mill-ewwel li ħarġu u purtieri mqattgħin. Is-salott kien iffullat bl-imbarazz, kellu sufan nofsu mqatta', ritratti li mid-dehra kienu ta' familja waqt il-gwerra u kien hemm ukoll ħafna u ħafna trab. Kien hemm xi kmamar vojta imma ħdejhom kien hemm librerija mill-aqwa, kellha ħafna kotba fuq il-gwerra u suġġetti oħra, kif ukoll tapit li kellu disinji uniċi fuqu. Imma l-iktar kamra li għoġbitni kienet dik tal-armi tan-nar. Fiha kien hemm xi għaxar tipi ta' armi, l-unika waħda li naf kienet il-pistola. Kien hemm ukoll ħafna ritratti ta' suldati jisparaw. Imma l-iktar ħaġa li għoġbitni minnhom kienet arma ta' suldat Malti li waqt il-gwerra salva mal-mitt ruħ. Din hija kamra li f'Malta ma tantx hawn bħalha. Din id-dar veru għoġbitni imma ma ngħixx fiha għax mhijiex tajba għall-ħajja tal-lum.
Id-Dar tal-Gwerra – Kieran Grixti 8a